./data/phi0426/phi001/phi0426.phi001.perseus-lat1.xml
Anonymous
Deinde ipse Vergilium appellavit invitavitque ad deditionem suamque lenitatem et clementiam commemoravit  Quem postquam animadvertit responsum sibi non dare, ab oppido discessit  Postero die divina re facta contione advocata in conspectu oppidanorum milites collaudat totumque exercitum veteranorum donavit, praemia fortissimo cuique ac bene merenti pro suggestu tribuit, ae statim inde digressus Rebilo pro consule cum III ad Thapsum legionibus et Cn  Domitio cum duabus Thysdrae, ubi Considius praeerat, ad obsidendum relictis, M  Messalla Uticam ante praemisso eum equitatu ipse eodem iter facere contendit